Doris Simeon jẹ́ òṣèré fíìmù èdè gẹ̀ẹ́sì àti yorùbá ni orílẹ̀ èdè Nàìjíríà. Ó jẹ́ ọmọ ìpínlẹ̀ Edo ni orílẹ̀ èdè Nàìjíríà. Wọ́n bí Simeon si Ìpínlẹ̀ Èkó lórílẹ̀ èdè Nàìjíríà. Ó lọ sí ilé ẹ̀kọ́ gíga tí PEFT Institute níbi tí ó ti gboyè nínú ìmò Production Management. Ó kópa nínú eré ẹ̀fẹ̀ ti Papa Ajasco. Ní ọdún 2010, ó farahàn nínú eré Ghetto Dreamz gẹ́gẹ́ bí olólùfẹ́ Da Grin. Ó ti kópa nínú orísìírísìí àwọn eré bíi Oloju Ede, Alakada, Ten Million Naira , Modupe Temi àti Eti Keta. Yàtọ̀ sí eré ṣíṣe, Simeon má ń ṣe alága ìdúró àti atọ́kùn ètò lórí tẹlẹfíṣọ̀nù. Ó gbà àmì ẹ̀yẹ gẹ́gẹ́ bí òṣèré ìbílẹ̀ tó dára jù lọ láti ọ̀dọ̀ AMAA ní ọdún 2008. Ní ọdún 2010, ó gbà àmì ẹ̀yẹ gẹ́gẹ́ bí òṣèré ìbílẹ̀ tó dára jù lọ láti ọ̀dọ̀ Zafaa Award fún ipá tí ó kó nínú eré Àṣírí. Àwọn àmì ẹ̀yẹ tí ó tún ti gbà ní Award for excellence láti ọ̀dọ̀ Okpella Movement ní ilẹ̀ United States, Best indigenous artist láti ọ̀dọ̀ Afemiah Development Group àti 2015 All Youths Tush Awards AYTA Role Model (Movie) Award.